[{"text_idx": "#000000", "text": "Celo de tiu c\u0302i projekto estas krei sendependan retejon, kiu prezentos inspirojn por ekskursoj en regiono de Arbarista Panteono. Temas pri kolekto de monumentoj, akvofontujoj, herbejetoj, sed ankau\u0306 arbaraj vojoj situitaj en arbaroj de la kompanio \u201eLerneja forsta entrepreno \u2013 Arbaro de Masaryk\u201c, kiu estas norde de urbo Brno. Tiuj objektoj estas dedic\u0302itaj al forstistoj kaj artistoj. La ideo de ig\u0302o de la Arbarista panteono estas de la 1920-aj jaroj. Solena malfermo de panteono okazis la 18-an de junio 1929 en regiono de vilag\u0302o Olomuc\u030cany, partoprenis interalie Rudolf Has\u030ca (kiu estas kune kun Josef Kons\u030cel kaj Josef Opletal konsiderata kiel au\u0306toro de panteono)."}, {"text_idx": "#000001", "text": "En nuntempo panteono estas populara loko por ekskursoj de multaj homoj el Brno kaj c\u0302irkau\u0306aj\u0302o \u2013 plej ofte oni vizitas monumenton de Karel Hynek Ma\u0301cha au\u0306 monumenton de torturmortigitaj forstistoj."}, {"text_idx": "#000003", "text": "Mia pag\u0302o estas de komenco mia iniciativo, g\u0302is nun mi ne havas oficialan partnerecon kun la kompanio \u201eLerneja forsta entrepreno \u2013 Arbaro de Masaryk Kr\u030ctiny\u201c. Ankau\u0306 c\u0302ion financan rilate al tiu c\u0302i pag\u0302o mi pagas mem. C\u0302io, kion vi trovas en la retejo, estas kreita de mi, ne per kunlaboro kun ekstera programista kompanio. Tekstojn mi verkis surbaze de studoj de libroj pri tiu c\u0302i regiono kaj mia propraj ekskursoj. Preskau\u0306 c\u0302iuj fotoj estas fotitaj de mi."}, {"text_idx": "#000004", "text": "Tiu c\u0302i projekto estas dedic\u0302ita al komemoro de en jaro 2019 mortinta Martin Vrba. Martin alidire Matadrak estis mia proksima amiko por kas\u0302uoj, biciklumado kaj ec\u0302 skikurado de la jaro 2016. Mi travivis kun li multajn agrablajn momentojn kaj dank al li mi malkovris belvidejon de Purkyne\u030c. Mi ne antau\u0306sentis, ke kiam mi sendis al li en novembro 2019 mesag\u0302on pri tio, ke mi prizorgis por mi kaj mia koramikino biletojn por vidi muzikalon Jesus Christ Superstar, estos lia reago \u201cEk en c\u0302ielo\u201d tiom triste simbola. Martin nelonge poste, kiam ni vidis lastan fojon persone kaj poste, kiam mi ricevis de li tiun c\u0302i mesag\u0302on, subite mortis pro koraj problemoj. Tial c\u0302i tie estas al li dedic\u0302ita rememoraj\u0302o en formo de la foto de la jam menciita belvidejo de Purkyne\u030c."}, {"text_idx": "#000005", "text": "Ripozu en paco, Martin, mi ne forgesos vin!"}, {"text_idx": "#000007", "text": "Klubo de esperantistoj en Brno"}]